Isskap

Isskap er forløperen til kjøleskapet. I et isskap blir maten holdt kald ved hjelp av en blokk med is som ligger øverst i skapet. Isskap var utbredt i velstående hjem – før kjøleskapet kom på 1950-tallet. Isskapet var kostbart i drift fordi det krevdes et omfattende apparat for henting og  distribusjon av isblokkene, samt lagring i et godt isolert ishus eller isbod fra vinter til sommer. En eller to ganger i uken måtte isskapet forsynes med en ny isblokk, og det var selvfølgelig i sommervarmen behovet for et isskap var størst. 

Isen ble – i norske byer – gjerne hentet fra naturlige innsjøer og egne isdammer. Fra Norge foregikk dessuten en omfattende eksport av is til England, der man i velstående hjem hadde isskap av samme type.

Se også
 Isdrift
 Isdam
 Ishus
 Naturis

Møbler
Historisk næringsliv
Kjøkkenutstyr
Kjøleteknikk
Matkonservering
Is